પોલીસ સૂત્રોમાંથી પ્રાપ્ત વિગત મુજબ ચોમલ ગામે રહેતાં શૈલેષભાઈ બધાભાઈ કંટારિયાએ ગારિયાધાર પોલીસ સ્ટેશનમાં એવી ફરિયાદ નોંધાવી હતી કે, ગઈકાલે સાંજના સાતેક વાગ્યાના અરસામાં ફરિયાદીને ગામના રહીશ ફાફલસિંહ ગોવિંદસિંહ ગોહિલે પાન માવો લેવા જવાનું કહેતાં ફરિયાદીએ ના પાડતાં આરોપી ફાફલસિંહ તથા તેના સાગરીત નીલદીપસિંહ બાલાસિંહ, વિજયસિંહ વિદ્યાસિંહ, લાલુસિંહ વિધાસિંહ સહિતનાએ એકસંપ કરી ‘તારાથી અમારી સામે કેમ થવાય’ તેમ કહી આડેધડ માર મારી જાતિ માટે હડધૂત કરી, ગાળો આપી અને આરોપી ફાફલસિંહ ગોહિલે તેની પાસેની છરી વડે જીવલેણ હુમલો કરી ગંભીર ઈજા પહોંચાડી તમામ ફરાર થઈ ગયા હતા.